C 484/34
EL
Επίσημη Εφημερίδα της Ευρωπαϊκής Ένωσης
20.12.2022
Νέα εθνική όψη κερμάτων ευρώ που προορίζονται για κυκλοφορία (2022/C 484/16)
Εθνική όψη του νέου αναμνηστικού κέρματος των 2 ευρώ που εκδίδεται από το Κράτος της Πόλης του Βατικανού και προορίζεται για κυκλοφορία Τα κέρματα ευρώ που προορίζονται για κυκλοφορία συνιστούν νόμιμο χρήμα σε ολόκληρη τη ζώνη του ευρώ.
Η Επιτροπή, προκειμένου να ενημερώσει το κοινό και όσους χρησιμοποιούν τα κέρματα, δημοσιεύει περιγραφή των σχεδίων όλων των νέων κερμάτων (1).
Σύμφωνα με τα συμπεράσματα του Συμβουλίου, της 10ης Φεβρουαρίου 2009 (2), επιτρέπεται στα κράτη μέλη της ζώνης του ευρώ και στις χώρες που έχουν συνάψει νομισματική συμφωνία με την Ευρωπαϊκή Ένωση για την έκδοση κερμάτων ευρώ να εκδίδουν ορισμένο αριθμό αναμνηστικών κερμάτων ευρώ προοριζόμενων για κυκλοφορία, υπό τον όρο ότι πληρούνται ορισμένες προϋποθέσεις, και ιδίως ότι πρόκειται μόνο για κέρματα των 2 ευρώ.
Τα εν λόγω κέρματα έχουν τεχνικά χαρακτηριστικά ίδια με εκείνα των υπόλοιπων κερμάτων των 2 ευρώ, αλλά στην εθνική τους όψη εμφαίνεται αναμνηστικό σχέδιο με υψηλή συμβολική αξία εθνικής ή ευρωπαϊκής εμβέλειας.
Χώρα έκδοσης: Κράτος της Πόλης του Βατικανού Αναμνηστικό θέμα: 125η επέτειος της γέννησης του Πάπα Παύλου ΣΤ ́ Περιγραφή του σχεδίου: Το σχέδιο απεικονίζει ένα πορτρέτο του Πάπα.
Στο επάνω αριστερό μέρος, σε ημικυκλική διάταξη, αναγράφεται η επιγραφή «CITTÀ DEL VATICANO» και στο πάνω δεξιό μέρος αναγράφεται η επιγραφή «PAPA PAOLO VI».
Στα αριστερά του πορτρέτου αναγράφονται τα έτη «1897» και «2022» και κάτω από αυτά υπάρχει το σήμα του νομισματοκοπείου «R».
Στην κάτω δεξιά πλευρά αναγράφεται το όνομα του καλλιτέχνη «D.LONGO».
Στον εξωτερικό δακτύλιο του κέρματος απεικονίζονται τα 12 αστέρια της ευρωπαϊκής σημαίας.
Εκτιμώμενος αριθμός κερμάτων της έκδοσης: 84 000 Ημερομηνία έκδοσης: Μάρτιος 2022
(1) Βλ.
ΕΕ C 373 της 28.12.2001, σ.
1, όπου απεικονίζονται οι εθνικές όψεις όλων των κερμάτων που εκδόθηκαν το 2002.
(2) Βλ. τα συμπεράσματα του Συμβουλίου Οικονομικών και Δημοσιονομικών Θεμάτων, της 10ης Φεβρουαρίου 2009, και τη σύσταση της Επιτροπής, της 19ης Δεκεμβρίου 2008, για τη θέσπιση κοινών κατευθυντηρίων γραμμών όσον αφορά τις εθνικές όψεις και την έκδοση των κερμάτων ευρώ που προορίζονται για κυκλοφορία (ΕΕ L 9 της 14.1.2009, σ.
52).